K O R R A L D U S

Haapsalu,					                                        05. juuni 2013 nr 362

Projekteerimistingimuste kinnitamine 
(Koidula tn 11a, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste saamiseks Haapsalus Koidula tn 11a kinnistul asuva pereelamu  remondi-  ja majandushoone laiendamisprojekti koostamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Koidula tn 11a kinnistul asuva elamu remondi- ja majandushoone laiendusprojekti projekteerimistingimused nr 28-13 (lisatud).
2.	Korraldus jõustub teatavakstegemisest.

Urmas Sukles    
Linnapea   				Erko Kalev
				Linnasekretär

                                                                         Lisa 
Haapsalu Linnavalitsuse 
                                                                                         05.06.2013.a.
                                                                                                              korraldusele  nr 362

PROJEKTEERIMISTINGIMUSED NR 28-13
OLEMASOLEVA  ELAMU REMONDI-  JA MAJANDUSHOONE LAIENDUSPROJEKTI  KOOSTAMISEKS HOONESTATUD KINNISTULE.

ASUKOHT     	        Koidula tn 11a, Haapsalu, Läänemaa 
                                            Haapsalu vanalinna muinsuskaitseala (reg nr 27013) kaitsevöönd         
                                          Haapsalu miljööväärtuslik ala – Uue-Koidula tn ümbruse 
                                           puitasum 
KINNISTU     
katastritunnus:                   18301:007:0031
registriosa number:             432532/4325 
pindala:                              745m2
omanik:                              Risto Kumm

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Koidula tn 11a kinnistu kohta kehtib 21.06.2005 kehtestatud detailplaneering“.  
1.4	 Kinnistu sihtostarve:  elamumaa.
1.5	Kinnistu üldplaneeringu järgne juhtfunktsioon: elamumaa.
1.6	Kinnistul paiknevate ehitiste loetelu ehitisregistri andmetel: elamu (reg nr 
105000426), majandushoone (reg nr 105012677).

2.	Linnaehituslikud ja arhitektuursed nõuded projekteerimiseks
2.1	ÜLDIST: käesolevate tingimuste alusel projekteeritakse olemasoleva elamuremont (soojustamine, akende, välisuste vahetus, katusekorruse väljaehitamine eluruumideks jms ning kõrvalhoone laiendamine.  
2.2	HOONESTUSALA: elamule kavandatakse õuepoole terrass ja kõrvalhoonet pikendatakse kuni krundi piirini. 
2.3	HOONE KAUGUS TÄNAVAPOOLSEST KRUNDIPIIRIST: olemasoleva elamu asub krundi tänavapoolsel piiril, abihoonet laiendatakse kuni krundi piirini. 
2.4	KRUNDI LUBATAV SUURIM EHITUSALUNE PIND: olemasolev + projekteeritav terrass u 25m2 ja majandushoone laiendus u 25m2 .
2.5	EHITISTE LUBATUD SUURIM KÕRGUS: hoone kõrgus võib muutuda katusekandekonstruktsioonide väljavahetamisel soojustuse võrra. Uued sarikad projekteerida, nii et hoone räästa laiuseks jääks peale välisseinte soojustamist ca 40cm.  
2.6	KORRUSTE ARV: 1 korrus + katusekorrus. 
2.7	KATUSETÜÜP: hoonel säilib olemasolev viilkatus. Tänavapoole on lubatud projekteerida üks vintskap.
2.8	KATUSEKALLE: hoonel säilib olemasoleva katuse räästanurk. 
2.9	KATUSEKATE: hoonel asendatakse traditsioonilises mõõdus tsinkpleki tahvlitest käsitsi valtsituna paigaldatud katusekate sama tüübilise katte vastu. 
2.10	HARJAJOON/RÄÄSTAJOON: olemasolev.  
2.11	AKNAD: olemasolevad aknad asendatakse uute puitraamidega akendega.
Tänavapoolsel fassaadil võib projekteerida akendele uued asukohad võttes arvesse, et voodrilaudadega suletud endine ukseava kaotatakse fassaadilt, samuti lammutatakse kasutuseta varikatus. Aknad paigaldada välisseinte pinnale.   
2.12	VÄLISUKSED: olemasolev välisuks asendatakse uue puidust välisuksega. 
2.13	VÄLISVIIMISTLUS: välisseinad – värvitud puitlaudis; projekti koosseisus  esitada välisviimistluse pass. 
2.14	PIIRDED JA VÄRAVAD: olemasolev puidust piire ja väravad värvida.  
2.15	TULEOHUTUS: Tagada ehitise vastavus tuleohutusnõuetele.
2.16	Elamule võib projekteerida uue küttesüsteemi. Õhksoojuskütte tehnilised seadmed on lubatud paigaldada õuepoolsele välisseinale, või selle lähedusse.
2.17	MAJANDUSHOONE: majandushoonet võib laiendada olemasoleva hoone laiuselt, sama kõrgusega piki kinnistu piiri. Hoone viimistleda tervikuna värvitud puitlaudisega, katuseks valtsitud plekk.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus. 
3.2	Muinsuskaitseamet.

4.	Insenertehnilised nõuded projekteerimisele
4.1	Eriosade projekteerimiseks  taotleda vajadusel võrguvaldajatelt tehnilised tingimused. 

5.	Muud nõuded
5.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Projekteerimisel lähtuda Vabariigi Valitsuse 17.09.2010 määrusega nr 315 kehtestatud tuleohutusnõuetest.
5.3	Projektis peavad olema selgelt välja toodud ümberehitatavad konstruktsioonid. 
5.4	Asendiplaan koostada topo-geodeetilisel alusplaanil koos tehnovõrkudega mõõtkavas M1:500, mitte vanem kui kaks aastat. 
5.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris.